2014 Rhif 519 (Cy. 61)
Hadau, Cymru
Rheoliadau Hadau a Deunyddiau Planhigion Llysieuol (Newidiadau i’r Gyfundrefn Enwi) (Cymru) 2014
Gwnaed 5 Mawrth 2014
Gosodwyd gerbron Cynulliad Cenedlaethol Cymru. 7 Mawrth 2014
Yn dod i rym 31 Mawrth 2014

Mae Gweinidogion Cymru wedi eu dynodi at ddibenion adran 2(2) o Ddeddf y Cymunedau Ewropeaidd 1972 o ran polisi amaethyddol cyffredin yr Undeb Ewropeaidd.
O.S. 2010/2690.
1972 p.68. Diwygiwyd adran 2(2) gan adran 27(1)(a) o Ddeddf Diwygio Deddfwriaethol a Rheoleiddiol 2006 (p.51), a Rhan 1 o’r Atodlen i Ddeddf yr Undeb Ewropeaidd (Diwygio) 2008 (p. 7).
Mae Gweinidogion Cymru yn gwneud y Rheoliadau hyn drwy arfer y pwerau a roddwyd iddynt gan adrannau 16(1), (1A), (2), (3), (4), (5) a (5A) a 36 o Ddeddf Amrywogaethau a Hadau Planhigion 1964(, wedi ymgynghori â chynrychiolwyr y buddiannau hynny sy’n ymddangos yn berthnasol yn unol ag adran 16(1) o’r Ddeddf honno.
1964 p.14. Diwygiwyd Adran 16 gan adran 4 a pharagraff 5 o Atodlen 4 i Ddeddf y Cymunedau Ewropeaidd 1972 (p. 68); O.S. 1977/1112; ac adran 2 o Ddeddf Amaethyddiaeth 1986 (p. 49). Gweler adran 38(1) ar gyfer y diffiniad o “the Minister”. O dan Orchymyn Trosglwyddo Swyddogaethau (Cymru) (Rhif 1) 1978 (O.S. 1978/272) erthygl 2(1) ac Atodlen 1, trosglwyddwyd swyddogaethau’r Gweinidog Amaethyddiaeth, Pysgodfeydd a Bwyd o dan Ddeddf Amrywogaethau a Hadau Planhigion 1964, i’r graddau y maent yn arferadwy o ran Cymru, i’r Ysgrifennydd Gwladol ac o dan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672), erthygl 2 ac Atodlen 1, trosglwyddwyd y swyddogaethau a drosglwyddwyd i’r Ysgrifennydd Gwladol o dan Orchymyn 1978 i Gynulliad Cenedlaethol Cymru. Yn rhinwedd paragraff 30 o Atodlen 11 i Ddeddf Llywodraeth Cymru 2006 mae’r swyddogaethau hynny bellach yn arferadwy gan Weinidogion Cymru.
Mae Gweinidogion Cymru yn gwneud y Rheoliadau hyn drwy arfer y pwerau a roddwyd iddynt gan adrannau 2(2) o Ddeddf y Cymunedau Ewropeaidd 1972, a pharagraff 1A o Atodlen 2 iddi.
Mewnosodwyd paragraff 1A o Atodlen 2 gan adran 28 o Ddeddf Diwygio Deddfwriaethol a Rheoleiddiol 2006 (p. 51).
Mae’r Rheoliadau hyn yn gwneud darpariaeth at ddiben a grybwyllir yn adran 2(2) o Ddeddf y Cymunedau Ewropeaidd 1972 ac ymddengys i Weinidogion Cymru ei bod yn hwylus i’r cyfeiriad sydd yn y Rheoliadau hyn at Atodlen II i Gyfarwyddeb y Cyngor 2008/72/EC ar farchnata deunydd lluosogi a phlannu llysieuol, ac eithrio hadau, gael ei ddehongli fel cyfeiriad at yr Atodlen honno fel y’i diwygiwyd o bryd i’w gilydd.
OJ Rhif L 205, 1.8.2008, t.28, fel y’i diwygiwyd ddiwethaf gan Gyfarwyddeb y Comisiwn 2013/45/EU, OJ Rhif L 213, 8.8.2013 t.20.

1 Enwi, cymhwyso a chychwyn
(1) Enw’r Rheoliadau hyn yw Rheoliadau Hadau a Deunyddiau Planhigion Llysieuol (Newidiadau i’r Gyfundrefn Enwi) (Cymru) 2014.
(2) Maent yn gymwys o ran Cymru a deuant i rym ar 31 Mawrth 2014.

2 Diwygio Rheoliadau Marchnata Hadau (Cymru) 2012
(1) Mae Rheoliadau Marchnata Hadau (Cymru) 2012 wedi eu diwygio fel a ganlyn.
O.S. 2012/245 (Cy.39), y mae iddi ddiwygiadau nad ydynt yn berthnasol i’r Rheoliadau hyn.
(2) Yng ngholofn 1 (Planhigion y mae’r Rheoliadau yn gymwys iddynt) o Atodlen 1 (Hadau y mae’r Rheoliadau hyn yn gymwys iddynt) ar gyfer “Lycopersicon esculentum Mill”, rhodder—

“Solanum lycopersicum L.”

.

3 Diwygio Rheoliadau Marchnata Deunyddiau Planhigion Llysieuol 1995
(1) Mae Rheoliadau Marchnata Deunyddiau Planhigion Llysieuol 1995 wedi eu diwygio mewn perthynas â Chymru fel a ganlyn.
O.S. 1995/2652, a ddiwygiwyd gan O.S. 2007/2190 (Cy.174), Rheoliadau 2(2) a 2(3); mae offerynnau diwygio eraill ond nid oes yr un ohonynt yn berthnasol i’r Rheoliadau hyn.
(2) Yn rheoliad 2 (Dehongli)—
(a) Hepgorer y diffiniad o “Directive 92/33/EEC”;
(b) Ar ôl y diffiniad o “Directive 93/61/EEC”, mewnosoder—

““Directive 2008/72/EC” means Council Directive 2008/72/EC on the marketing of vegetable propagating and planting material, other than seed;”

(3) Yn rheoliad 3(1) (Deunyddiau planhigion y mae’r Rheoliadau hyn yn gymwys iddynt), yn lle is-baragraffau (a) a (b) rhodder—

“(a) plant material of the genera and species set out in Annex II as amended from time to time, to Directive 2008/72/EC and their hybrids; and
(b) rootstocks and other parts of plants of other genera or species and their hybrids if plant material of a genus or species set out in Annex II, as amended from time to time, to Directive 2008/72/EC or of a hybrid of such a genus or species is or is to be grafted on to them.”

.
(4) Yn rheoliad 5(d) (Gofynion ansawdd ar gyfer deunyddiau planhigion), yn lle is-baragraff (ii) rhodder—

“(ii) it belongs to a variety officially accepted in a member State in accordance with Article 9 of Directive 2008/72/EC; and”

.
Alun Davies un o Weinidogion Cymru Y Gweinidog Cyfoeth Naturiol a Bwyd, 5 Mawrth 2014

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn yn diwygio Rheoliadau Marchnata Hadau (Cymru) 2012 (O.S. 2012/245 (Cy.39)) a Rheoliadau Marchnata Deunyddiau Planhigion Llysieuol 1995 (O.S. 1995/2652 (“y Rheoliadau Planhigion Llysieuol”) mewn perthynas â Chymru.
Mae’r Rheoliadau hyn yn gweithredu Cyfarwyddeb Weithredu’r Comisiwn 2013/45/EU (OJ Rhif L 213, 8.8.2013 t.20) sy’n diwygio Cyfarwyddeb 2002/55/EC (OJ Rhif L 193, 20.7.2002, t.33), Cyfarwyddeb 2008/72/EC (OJ Rhif L 205, 1.8.2008, t.28) a Chyfarwyddeb 2009/145/EC (OJ Rhif L 312, 27.11.2009, t.44) o ran enw botanegol tomato i adlewyrchu adolygiadau i God Rhyngwladol y Gyfundrefn Enwi Fotanegol.
Diddymwyd Cyfarwyddeb 92/33/EEC (OJ Rhif L 157, 10.6.1992, t.1) gan Gyfarwyddeb 2008/72/EC ar farchnata deunydd lluosogi a phlannu llysieuol, ac eithrio hadau. Diwygir y Rheoliadau Planhigion Llysieuol i adlewyrchu’r dirymiad hwn. Maent bellach yn gymwys i ddeunydd planhigion o’r genera a’r rhywogaethau a restrir yn Atodiad II i Gyfarwyddeb 2008/72/EC fel y’i diwygiwyd o bryd i’w gilydd.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.